Hamraskóli er grunnskóli fyrir nemendur í 1. - 7. bekk . Skólinn var stofnaður haustið 1991 . Fljótlega eftir stofnun skólans var ljóst að stækka þurfti skólahúsnæðið og árið 2003 hófust þær framkvæmdir . Í Hamraskóla er rík áhersla lögð á vinsamlegt skólasamfélag , jákvæð og góð samskipti meðal nemenda og starfsfólks . Í skólanum er unnið með vaxandi hugarfar þar sem nemendum er kennt að takast á við áskoranir og líta á mistök sem námstækifæri . Leiðsagnarnám er rauður þráður í námi nemenda og á að endurspeglast í öllum greinum , bóklegum sem verklegum . Hamraskóli er heilsueflandi skóli og er áhersla lögð á hreyfingu , gleði og virkni nemenda . Við skólann er starfrækt sérdeild fyrir einhverfa sem ætluð er börnum með einhverfugreiningu . Einkunnarorð skólans eru góðvild , ábyrgð og tillitssemi . Framtíðarsýn skólans er að efla enn frekar leiðsagnarnám og vaxandi hugarfar nemenda og starfsfólks .